Paġna Pubblikazzjoni skont l-Artikolu 6 tad-Direttiva 2001/17/KE tal-Parlament Ewropew u tal-Kunsill tad-19 ta' Marzu 2001 fuq ir-riorganizzazzjoni u l-istralċ ta' impriżi tal-assigurazzjoni Notifika skont l-Artikolu 6 tad-Direttiva 2001/17/KE tal-Parlament Ewropew u tal-Kunsill tad-19 ta' Marzu 2001 fuq ir-riorganizzazzjoni u l-istralċ ta' impriżi tal-assigurazzjoni L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja ta' għajnuna mill-Istat: is-26 ta' Frar 2014 L-Islanda L-Artikolu 61(3)(c) tal-Ftehim taż-ŻEE Għajnuna individwali Finanzjament tal-infrastruttura għall-iżvilupp reġjonali Ekwità, self mill-muniċipalità u self subordinat 15-il sena għal self mill-muniċipalità u 25 sena għal self subordinat L-infrastruttura tal-Port It-test awtentiku tad-deċiżjoni, li minnu tneħħiet l-informazzjoni kunfidenzjali kollha, qiegħed fuq il-websajt tal-Awtorità ta' Sorveljanza tal-EFTA: L-ilment tressaq fit-13 ta' Mejju 2014 minn EUROFER ("l-ilmentatur") f'isem il-produtturili jirrappreżentaw aktar minn 25 %, tal- produzzjoni totali tal-Unjoni ta' prodotti tal-metall mgħattan mingħajr tisħin f'fuljetti. Il-prodott suġġett għal din l-investigazzjoni huwa prodotti ta' azzar inossidabbli rrumblati ċatt, mhux maħdumin iktar ħlief irrumblati fil-kiesaħ (imnaqqsin bla sħana) ("il-prodott li qed jiġi investigat"). Il-prodott li allegatament qed ikun l-oġġett ta' dumping huwa l-prodott li qed jiġi investigat, li joriġina mir-Repubblika Popolari taċ-Ċina u mit-Tajwan ("il-pajjiżi ikkonċernati"), li attwalment għandu l-kodiċi(jiet) NM 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 u 7220 20 89. Dawn il-kodiċijiet NM qed jingħataw biss għall-informazzjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, ir-Repubblika Popolari taċ-Ċina titqies bħala pajjiż li l-ekonomija tiegħu mhijiex waħda tas-suq, l-ilmentatur stabbilixxa valur normali għall-importazzjonijiet mir-Repubblika Popolari taċ-Ċina fuq il-bażi tal-prezz f'pajjiż terz b'ekonomija tas-suq, f'dan il-każ l-Istati Uniti tal-Amerika. L-allegazzjoni ta' dumping hija msejsa fuq tqabbil tal-valur normali stabbilit b'dan il-mod mal-prezz ta' esportazzjoni (fil-livell ta' kif joħroġ mill-fabbrika) tal-prodott investigat meta jinbiegħ għall-esportazzjoni lejn l-Unjoni. Fin-nuqqas ta' dejta affidabbli dwar il-prezzijiet domestiċi għat-Tajwan, l-allegazzjoni ta' dumping hija bbażata fuq tqabbil ta' valur normali maħdum (kostijiet tal-manifattura, bejgħ, spejjeż ġenerali u amministrattivi — SG&A — u profitt) mal-prezz tal-esportazzjoni (fil-livell ta' kif joħroġl mill-fabbrika) tal-prodott taħt l-investigazzjoni meta jinbiegħ għall-esportazzjoni lejn l-Unjoni. Il-marġini ta' dumping ikkalkulati fuq din il-bażi huma sinifikanti għaż-żewġ pajjiżi kkonċernati. L-ilmentatur ressaq evidenza li l-importazzjonijiet tal-prodott investigat mill-pajjiżi kkonċernati żdiedu b'mod ġenerali f'termini assoluti u f'termini ta' sehem fis-suq. Wara li ddeterminat, b'konsultazzjoni mal-Istati Membri, li l-ilment tressaq mill-industrija tal-Unjoni jew f'isimha u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tagħti bidu għal investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott li qed jiġi investigat u li joriġina fil-pajjiżi kkonċernati hux qiegħed ikun oġġett ta' dumping u jekk dawn l-importazzjonijiet ta' dumping ikkawżawx ħsara lill-industrija tal-Unjoni. Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interess tal-Unjoni. Minħabba li jidher li hemm għadd kbir ta' produtturi esportaturi fil-pajjiżi kkonċernati li huma involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li għandhom ikunu investigati għal għadd raġonevoli billi tagħżel kampjun (dan il-proċess jissejjaħ ukoll "it-teħid tal-kampjuni"). Il-kampjunar se jsir skont l-Artikolu 17 tar-Regolament bażiku. Sabiex tikseb l-informazzjoni li jidhrilha li huwa meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiżi ikkonċernati, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien għad-dispożizzjoni. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Sabiex tikseb l-informazzjoni li tqis li hi meħtieġa għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi magħżula biex ikunu fil-kampjun, lil kull assoċjazzjoni magħrufa tal-produtturi esportaturi, u lill-awtoritajiet tal-pajjiżi ikkonċernati. Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor. Il-produtturi esportaturi mhux inklużi fil-kampjun li kkooperaw jistgħu jitolbu, skont l-Artikolu 17(3) tar-Regolament bażiku, li l-Kummissjoni tistabbilixxi l-marġini ta' dumping individwali tagħhom ("marġni ta' dumping individwali"). Il-produtturi esportaturi li jixtiequ jagħmlu talba għal marġni individwali ta' dummping jridu jitolbu kwestjonarju u jirritornawh mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Il-Kummissjoni se teżamina jekk dawn jistgħux jingħataw dazju individwali skont l-Artikolu 9(5) tar-Regolament bażiku. Dawk il-produtturi esportaturi fil-pajjiż b'ekonomija mhux tas-suq li jqisu li għalihom jgħoddu l-kundizzjonijiet tal-ekonomija tas-suq fir-rigward tal-manifattura u l-bejgħ tal-prodott li qiegħed jiġi investigat, jistgħu jissottomettu talba għal trattament ta' ekonomija tas-suq sostanzjata kif xieraq għal dan il-għan ("talba għal TES") (trattament ta' ekonomija tas-suq) u jibagħtuh lura mimli kif meħtieġ fil-limitu tal-iskadenzi speċifikat fit-taqsima 5.1.1.2(b) hawn taħt. Madankollu, il-produtturi esportaturi li jitolbu marġini ta' dumping individwali għandhom ikunu jafu li l-Kummissjoni tista' xorta waħda tiddeċiedi li ma tiddeterminax il-marġni ta' dumping individwali tagħhom jekk, pereżempju, l-għadd ta' produtturi esportaturi tant ikun kbir li tali determinazzjoni tkun partikolarment diffiċli u ma jkunx jippermetti li l-investigazzjoni titlesta fil-ħin. Il-Kummissjoni se tibgħat il-formoli ta' applikazzjoni għat-TES lill-produtturi esportaturi kollha fir-Repubblika Popolari taċ-Ċina magħżula biex ikunu fil-kampjun, u lill-produtturi esportaturi mhux magħżula li kkooperaw li jixtiequ japplikaw għal marġni individwali ta' dumping, lil kull assoċjazzjoni magħrufa ta' produtturi esportaturi, u lill-awtoritajiet tar-Repubblika Popolari taċ-Ċina. Il-Kummissjoni se tivvaluta biss il-formoli ta' talba għal TES sottomessi mill-produtturi esportaturi fir-Repubblika Popolari taċ-Ċina magħżula biex ikunu parti mill-kampjun u lill-produtturi esportaturi li kkooperaw mhux inklużi fil-kampjun li t-talba tagħhhom għal marġni individwali ta' dumping ġiet aċċettata. Il-produtturi esportaturi kollha li jitolbu TES jridu jissottomettu formola ta' talba għal TES mimlija fi żmien 21 jum mid-data tan-notifika tal-għażla tal-kampjun jew tad-deċiżjoni li ma jintgħażilx kampjun, sakemm ma jkunx speċifikat mod ieħor. Importaturi mhux relatati tal-prodott li qiegħed jiġi investigat mill-pajjiżi kkonċernati mal-Unjoni huma mistiedna li jipparteċipaw f'din l-investigazzjoni. Minħabba li jidher li hemm għadd potenzjalment kbir ta' importaturi li mhumiex relatati, li huma involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni tista' tillimita l-importaturi li mhumiex relatati u li jridu jiġu investigati, għal għadd raġonevoli billi tagħżel kampjun (dan il-proċess jissejjaħ ukoll "il-kampjunar"). Il-kampjunar se jsir skont l-Artikolu 17 tar-Regolament bażiku. Sabiex tikseb l-informazzjoni li tqis li hija meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi eżaminat fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula li se jkunu fil-kampjun. Sabiex tikseb l-informazzjoni li tqis li hi meħtieġa fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi.. Dawn il-partijiet iridu jissottomettu l-kwestjonarju mimli fi żmien 37jum mid-data tan-notifika tal-għażla tal-kampjun, sakemm ma jkunx speċifikat mod ieħor. Id-determinazzjoni tal-ħsara tissejjes fuq evidenza pożittiva u tinvolvi eżaminazzjoni oġġettiva tal-volum tal-importazzjonijiet li jkunu oġġett ta' dumping, l-effett tagħhom fuq il-prezzijiet fis-suq tal-Unjoni u konsegwentement l-impatt ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx ħsara, il-produtturi tal-Unjoni tal-prodott investigat huma mistiedna jieħdu sehem fl-investigazzjoni tal-Kummissjoni. Minħabba li jidher li hemm għadd kbir ta' produtturi tal-Unjoni involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni ddeċidiet li tillimita l-produtturi tal-Unjoni li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "it-teħid tal-kampjuni"). It-teħid tal-kampjuni jitwettaq f'konformità mal-Artikolu 17 tar-Regolament bażiku. Il-produtturi tal-Unjoni u/jew l-assoċjazzjonijiet ta' produtturi tal-Unjoni kollha magħrufa se jiġu mgħarrfa mill-Kummissjoni dwar liema kumpaniji jkunu finalment intgħażlu biex jiġu inklużi fil-kampjun. Sabiex tikseb it-tagħrif li tqis li hu meħtieġ fl-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni inklużi fil-kampjun u lil kull assoċjazzjoni magħrufa ta' produtturi tal-Unjoni. Dawn il-partijiet iridu jissottomettu l-kwestjonarju mimli fi żmien 37jum mid-data tan-notifika tal-għażla tal-kampjun, sakemm ma jkunx speċifikat mod ieħor. Il-partijiet interessati li jagħtu informazzjoni "Ristretta" huma mitluba jipprovdu taqsiriet mhux kunfidenzjali tiegħu skont l-Artikolu 19(2) tar-Regolament bażiku, li se jkunu mmarkati "Għall-ispezzjoni mill-partijiet interessati". Dawn is-sommarji għandhom ikunu dettaljati biżżejjed biex jippermettu fehim raġonevoli tas-sustanza tal-informazzjoni mressqa b'mod kunfidenzjali. Jekk parti interessata li tippreżenta informazzjoni kunfidenzjali ma tipprovdix sommarju mhux kunfidenzjali tagħha fil-format u tal-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti ta' prokuri u ta' ċertifikazzjoni skennjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz ta' ittra rreġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDANCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut huwa indirizz elettroniku tax-xogħol uffiċjali li jiffunzjona u li jiġi kkonsultat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, sakemm ma ssirx talba espliċita li d-dokumenti kollha mill-Kummissjoni jintbagħtu permezz ta' mezz ieħor ta' komunikazzjoni jew sakemm in-natura tad-dokument li għandu jintbagħat ma tkunx teħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: TRADE-AD607-SSCR-DUMPING@ec.europa.eu għandu jintuża mill-produtturi esportaturi, importaturi relatati, l-assoċjazzjonijiet u r-rappreżentanti tagħhom tal-pajjiżi kkonċernati. TRADE-AD607-SSCR-INJURY@ec.europa.eu għandu jintuża mill-produtturi tal-Unjoni, importaturi mhux relatati, fornituri, utenti, konsumaturi u l-assoċjazzjonijiet tagħhom fl-Unjoni. F'każijiet fejn xi parti interessata tirrifjuta l-aċċess jew ma tipprovdix l-informazzjoni meħtieġa fil-limiti tal-iskadenzi, jew tfixkel b'mod sinifikanti l-investigazzjoni, jistgħu jintlaħqu konklużjonijiet provviżorji jew finali, pożittivi jew negattivi abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jista' jagħti l-każ li jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u r-riżultati huma għalhekk imsejsa fuq fatti disponibbli konformi mal-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku kkooperat. In-nuqqas li tingħata tweġiba kompjuterizzata ma jitqiesx bħala nuqqas ta' kooperazzjoni, bil-kundizzjoni li l-parti interessata tindika li jekk tippreżenta t-tweġiba kif mitlub jinħoloq piż żejjed mhux raġonevoli jew kostijiet żejda mhux raġonevoli. Il-parti interessata għandha tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jaġixxi ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina mill-ġdid it-talbiet għall-aċċess għall-fajl, it-tilwim li jirrigwarda l-kunfidenzjalità tad-dokumenti, it-talbiet għall-estensjoni tal-limiti ta' żmien u t-talbiet minn partijiet terzi għal smigħ. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta se jipprovdi wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, id-dumping, il-ħsara, ir-rabta ta' kawżalità u l-interess tal-Unjoni. Seduta bħal din, bħala regola, issir mhux aktar tard minn tmiem ir-raba' ġimgħa wara l-iżvelar tas-sejbiet provviżorji. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit elettroniku tad-DĠ Kummerċ http://ec.europa.eu/commission_2010-2014/degucht/contact/hearing-officer/ Il-Ġermanja Il-kategorija 2.4. Ħobż, għaġina, kejkijiet, oġġetti tal-ħelu, gallettini u oġġetti oħra tal-furnar Deskrizzjoni ġenerali tal-prodott: Ħobż ismar ta' lewn iswed jew skur ħafna li jkun bla qoxra u jkun magħmul mill-qamħ tas-segala mitħun oħxon. Fil-frak tal-ħobż wieħed jista' jara biċ-ċar l-istruttura tal-ħbub tas-segala. Il-ħobż huwa ħelu iżda fl-aħħar iħallilek togħma morra tipika ħafna. Huwa jkun tond jew kwadru. Il-ħidma ma' xulxin, il-frak mhux niexef, u t-tip ta' zokkor li jinħoloq minħabba li l-lamtu fis-segala jiddiżintegra matul il-perjodu twil ta' ħami ta' dan it-tip ta' ħobż iwasslu biex il-biċċiet tal-ħobż imqatta' tat-tip "Westfälischer Pumpernickel" jeħlu ma' xulxin malajr. Il-kompożizzjoni: Ħobż ismar li jkun magħmul minn tal-inqas 90 % qamħ tas-segala mitħun oħxon u/jew qamħ ismar tas-segala mitħun oħxon, ilma, melħ, ħmira, u ħobż tat-tip "Westfälischer Pumpernickel" li jkun inħema qabel; u li jista' jkun fih ukoll ingredjenti oħra li ġejjin miċ-ċereali (bħax-xgħir) jew il-pitravi taz-zokkor (bħal, pereżempju, il-melassa (jew ġulepp) tal-pitravi taz-zokkor jew prodotti pproċessati oħrajn). Mal-ingredjenti ma jistgħu jiżdiedu l-ebda preżervattivi. Il-karatteristiċi kimiċi/mikrobijoloġiċi Mil-lat tal-karatteristiċi kimiċi, il-ħobż tat-tip "Westfälischer Pumpernickel" ivarja minn tipi ta' ħobż ismar oħrajn, minħabba li fih il-lamtu (il-polisakkaridu) jinqasam f'ammonti konsiderevoli ta' monosakkaridi, disakkaridi u oligosakkaridi peress li jdum ħafna jinħema. Il-fatt li l-ħobż tat-tip "Westfälischer Pumpernickel" huwa ħobż tas-segala biss diġà jiddistingwih minn ħafna mit-tipi oħra ta' ħobż. Minħabba f'dan, il-karatteristiċi tiegħu jvarjaw minn ħafna mit-tipi oħra ta' ħobż. Fil-fatt, fl-għaġina tal-qamħ tas-segala, il-glutina ma tistax tifforma qafas ta' twaħħil minħabba l-livell tal-pentosani fis-segala (li huwa ta' 6 sa 8 %, meta mqabbel mal-livell ta' 2 sa 3 % fil-qamħ). Minħabba f'hekk, l-għaġina tal-qamħ tas-segala jkun fiha inqas gass milli dik tal-qamħ. Dan iwassal biex il-ħobż tas-segala ma jkunx daqshekk ħafif daqs il-ħobż tal-qamħ u biex il-frak tiegħu jkun eħxen. Minħabba dawn il-karatteristiċi partikulari tal-ħami tas-segala, li ħafna drabi wieħed ma jkunx jixtieqhom, il-ħobż magħmul minn taħlita ta' qamħ u segala huwa iktar popolari u komuni minn dak magħmul mis-segala biss. Il-ħobż tat-tip "Westfälischer Pumpernickel" jibqa' tajjeb għal żmien twil. Fil-fatt, meta jitgeżwer ġo film tal-plastika, jibqa' tajjeb għal diversi xhur, filwaqt li meta jinħażen ġol-laned, idum tajjeb anki sa sentejn. Tal-inqas 90 % qamħ tas-segala mitħun oħxon u/jew qamħ ismar tas-segala mitħun oħxon, ilma, melħ, ħmira, u ħobż tat-tip "Westfälischer Pumpernickel" li jkun inħema qabel u li jkun jikkonforma mal-ispeċifikazzjonijiet; u jista' jkun ukoll ingredjenti oħra li ġejjin miċ-ċereali (bħax-xgħir) jew il-pitravi taz-zokkor (bħal, pereżempju, il-melassa (jew ġulepp) tal-pitravi taz-zokkor jew prodotti pproċessati oħrajn). Il-proċess tal-produzzjoni tal-ħobż, mill-għaġna tal-għaġina sal-ħami, irid jitwettaq fiż-żona ġeografika identifikata. Jekk mal-ingredjenti jiżdied il-ħobż tal-oħxon ismar li jkun inħema qabel, dan irid ikun ħobż tat-tip "Westfälischer Pumpernickel" li jkun ġie prodott skont din l-ispeċifikazzjoni fiż-żona ġeografika identifikata. Meta mal-ingredjenti jiżdied il-ħobż tal-oħxon ismar li jkun inħema qabel, il-prodott iżomm tajjeb iktar fit-tul u jkollu togħma iktar qawwija. Dan l-ingredjent irid ikun ġej miż-żona ġeografika identifikata, minħabba li tradizzjonalment il-ħobż tat-tip "Westfälischer Pumpernickel" dejjem sar bl-użu tal-istess tip ta' ħobż li jkun inħema qabel u l-konsumaturi jħossu li l-furnara jkunu qed iqarrqu bihom jekk, biex jagħmluh, jużaw tip ta' ħobż ieħor. L-ispjegazzjoni għal dan hija li dan l-ingredjent jiżdied biss biex ma jintremewx il-fdalijiet, li jistgħu jkunu biċċiet tal-ħobż imqatta', fdalijiet oħrajn li jibqa' meta jkun qed jiġi prodott il-ħobż tal-oħxon ismar, jew ħobż tal-oħxon ismar li jista' jiġi kkummerċjalizzat iżda li ma jkunx inbiegħ. Jekk il-ħobż tat-tip "Westfälischer Pumpernickel" ikun se jiġi kkummerċjalizzat bħala prodott imqatta' u ppakkjat minn qabel, irid jitqatta' u jiġi ppakkjat fl-impriża fejn ikun ġie prodott. Minħabba li l-ħobż tat-tip "Westfälischer Pumpernickel" ikun bla qoxra, malajr jispiċċa impestat bl-organiżmi mikrobijoloġiċi, u pereżempju jimmoffa. Minħabba f'hekk, it-trasport tiegħu mill-impriża fejn ikun ġie prodott għal post ieħor biex jiġi pproċessat aktar tkun tfisser riskju ta' kontaminazzjoni li mhuwiex aċċettabbli. Iż-żona tal-produzzjoni tifforma parti mir-reġjun Ġermaniż ta' Nordrhein-Westfalen, u hija ż-żona tal-awtorità reġjonali ta' Westfalen-Lippe, minbarra d-distrett ta' Lippe. Il-prodott igawdi minn fama tajba, li hija marbuta mal-oriġini tiegħu. Barra minn hekk, bis-saħħa tat-tradizzjoni twila tal-produzzjoni tiegħu f'dan ir-reġjun, li tmur lura sal-1570, il-produtturi lokali għandhom ħiliet partikulari li wkoll iwasslu għall-fama tajba tal-prodott. Minbarra n-naħa t'isfel ta' Westfalen, li flimkien mar-reġjun ta' Sauerland tifforma parti mir-reġjun tal-għoljiet ċentrali tal-Ġermanja, ir-reġjun ta' Westfalen jifforma parti min-naħa ta' fuq tal-Ġermanja. Is-segala hija għalla li titkabbar b'mod tradizzjonali f'dan ir-reġjun, minħabba l-klima marittima li nsibu fih, li hija influwenzata mill-Baħar tat-Tramuntana (u li hija kkaratterizzata minn ħafna xita mqassma fuq ħafna ġranet, minn sjuf li fihom ma tagħmilx daqshekk sħana u minn xtiewi li mhumiex daqshekk qliel). Is-segala u l-qamħ għandhom karatteristiċi differenti tal-ħami. Għalhekk, it-tkabbir mifrux tas-segala fir-reġjun ta' Westfalen wassal minn kmieni biex jiġu prodotti tipi ta' ħobż speċjali, fosthom il-ħobż tat-tip "Westfälischer Pumpernickel". Il-ħobż tat-tip "Westfälischer Pumpernickel" għandu storja twila u fama tajba msejsa proprju fuq din l-istorja. Dan il-ħobż għadu jżomm din il-fama tajba ħafna tiegħu saħansitra sal-ġurnata tal-lum. Il-fatt li jeżistu kitbiet bħal dawk imsejħin "Pumpernickel - Das schwarze Brot der Westfalen" ("Il-ħobż tal-oħxon ismar — Il-ħobż l-iswed tar-reġjun ta' Westfalen") u "Kulinarische Randgebiete neu entdeckt — Band 1 Pumpernickel" ("Niskopru mill-ġdid ir-reġjuni kulinari periferali — L-ewwel volum — Il-ħobż tal-oħxon ismar") juri l-fama tajba li għadu jgawdi minnha l-ħobż tat-tip "Westfälischer Pumpernickel" fir-reġjun ta' Westfalen illum il-ġurnata. Dan jidher ukoll, fost l-oħrajn, mill-fatt li wieħed jista' jsib il-ħobż tat-tip "Westfälischer Pumpernickel" għall-bejgħ kważi fil-ktajjen kollha tas-supermarkits Ġermaniżi. Il-karatteristiċi oġġettivi tal-ħobż tat-tip "Westfälischer Pumpernickel" li l-iktar jolqtuk huma l-fatt li dan huwa magħmul biss mis-segala u li, minħabba f'hekk biss, ukoll ivarja minn ħafna mit-tipi l-oħra ta' ħobż, u l-fatt li dan jinħema għal mill-inqas 16-il siegħa fi fran bil-fwar jew f'forom issiġillati fi fran bil-gradilji. Fil-Ġermanja nsibu ħafna tipi ta' ħobż differenti, fosthom ħafna tipi ta' ħobż ta' lewn iswed. Madankollu, il-ħin twil ħafna ta' ħami ta' 16-il siegħa jew iżjed huwa tipiku biss ta' dan it-tip ta' ħobż, u ma jeżisti l-ebda tip ta' ħobż ieħor li jdum jinħema daqshekk. It-temperaturi tal-ħami jattivaw l-enzimi li jkun hemm fil-ħbub, li mbagħad wara jiġu diżattivati, f'xi punt wara l-perjodu ta' mill-inqas 16-il siegħa ta' ħami. L-ewwel u qabel kollox huma l-amilożi (il-lamti) li jinsabu fiċ-ċereali li jinqasmu fil-partijiet li jiffurmawhom, jiġifieri fil-monosakkaridi u d-disakkaridi differenti (li huma tipi ta' zokkor differenti), u li jagħtu lil dan it-tip ta' ħobż it-togħma tipika tiegħu. Hekk kif ikompli jinħema l-ħobż, iz-zokkor li jkun irriżulta minn dan jispiċċa jsir karamella. Il-lewn skur tal-ħobż jiġi minħabba l-hekk imsejħa "reazzjoni ta' Maillard". Minħabba dan il-"qsim" tal-lamtu, ma jkunx hemm biżżejjed lamtu biex il-ħobż isir ġelatina u ma jkunx magħqud flimkien, hekk kif ikun mixtieq fil-każ tat-tipi l-oħra kollha ta' ħobż. Il-proċessi l-oħra kollha tal-produzzjoni tal-ħobż huma mfasslin b'tali mod li jinibixxu l-enzimi msemmijin hawn fuq. Din it-taħlita tal-attivazzjoni u l-inibizzjoni tal-enzimi li jinsabu fiċ-ċereali stess permezz tal-proċess tal-ħami fuq perjodu daqshekk twil hija unika. Għalhekk, dan huwa proċess tal-produzzjoni kompletament differenti. Il-ħami tal-ħobż tat-tip "Westfälischer Pumpernickel" m'għandu xejn x'jaqsam ma' kif jinħmew b'mod tradizzjonali t-tipi l-oħra ta' ħobż ta' lewn iswed. Dan il-proċess uniku jwassal biex il-ħobż ikun ħelu iżda fl-aħħar iħallilek togħma morra tipika, u biex il-frak tiegħu ikun ta' lewn kannella skur u kważi iswed. Din it-togħma tipika tiegħu, li hija kemm kemm ħelwa u xi kultant naqra qawwija u kemm kemm qarsa, iżda li fl-istess ħin hija naqra aromatika, tikkaratterizza b'mod partikulari 'l din l-ispeċjalità. Dawn il-karatteristiċi oġġettivi, li huma tipiċi għal dan ir-reġjun u li ġejjin mill-proċess partikulari tal-produzzjoni, iwasslu wkoll għall-fama tajba li minnha jgawdi dan it-tip ta' ħobż, li ġejja wkoll mill-ħiliet partikulari tal-furnara tal-post. Wieħed irid ikollu ħafna esperjenza biex jirnexxilu jikkontrolla t-temperatura għal perjodu ta' ħami ta' mill-inqas 16-il siegħa - esperjenza li f'dan ir-reġjun inkisbet bis-saħħa tat-tradizzjoni twila ta' produzzjoni ta' dan it-tip ta' ħobż fih. Dan il-ħin twil ta' ħami huwa tipiku għal dan ir-reġjun. Fih, jekk isir dan it-tip ta' ħobż, dan jinħema għal perjodi ta' bejn 12 u 16-il siegħa, għalkemm dan ma jwassalx għall-karatteristiċi speċjali li jiddistingwu l-ħobż tat-tip "Westfälischer Pumpernickel" minn tipi ta' ħobż oħrajn. Il-fama tajba u d-dehra u t-togħma partikulari tal-prodott ġejjin mill-proċess tal-produzzjoni partikulari tiegħu, li ilu marbut maż-żona tal-produzzjoni u li żviluppa fiha permezz tat-tradizzjoni twila ta' tkabbir tas-segala. Il-ħami tal-ħobż tat-tip "Westfälischer Pumpernickel" għal 16-il siegħa huwa proċess mhux tas-soltu ħafna, li jinfluwenza b'mod konsiderevoli l-karatteristiċi kimiċi u fiżiċi tal-ħobż. Dan il-proċess ta' produzzjoni tal-ħobż tal-oħxon ismar jintuża kważi esklussivament fir-reġjun ta' Westfalen, inbeda fih u jintuża l-iktar fih. B'hekk, għall-konsumaturi, dan il-proċess u wkoll il-prodott li joħroġ minnu, jiġifieri l-ħobż tat-tip "Westfälischer Pumpernickel", huma żewġ affarijiet tipiċi ta' dan ir-reġjun. Slogan popolari li kien jintuża bħala riklam fuq il-kartolini tal-bliet tar-reġjun ta' Westfalen madwar l-1900 kien dan li ġej: "Seht Ihr von fern Westfalen's Pforte winken (Tista' tara l-bibien ta' Westfalen fil-bogħod), das Land der Pumpernickel und der Schinken? (ir-reġjun tal-ħobż tal-oħxon ismar u tal-perżut?) Seid froh willkommen Hier auf Eurer Reise (Ejja s'hawn waqt li qed tivvjaġġa u nilqgħuk bil-ferħ),
Extracted from C_196_2014.html